Predstavitev Powerpointa Festival Udin boršt 2020  
Kako predstaviti Power point (kliknite [tukaj](http://lebinca.com/filmi/prikaz_PP_udinborst_22_4_20.wmv))

**1. diapozitiv**

Pozdravljeni, moje ime je Klara Slatnar. S projektnim sodelavcem Lukom Zazvonilom vam bova predstavila projekt: Festival Udin boršt 2020.

**2. diapozitiv (Klara Slatnar)**

Najprej vam bova povedala nekaj osnovnih podatkov o Udin borštu. Gre za gozd, ki leži na 1.725 ha, v občinah Naklo, Tržič in Kranj. Obkrožajo ga naslednje vasi. Na jugu sta to Kokrica in Polica. Na vzhodu, če gremo iz severa proti jugu so Novaki, Golnik, Letenice, Tenetiše in Mlaka. Na zahodu, če zopet začnemo na severu so: Križe, Sebenje, Žigana vas, Zg. in Sp. Duplje, Strahinj in Naklo. Dviguje se kot terasa nad Ljubljansko kotlino. Je pa produkt 2 ledeniških rek: Save in Tržiške Bistrice v daljni preteklosti. V času topljenja ledenikov, posebno ledenika nad Tržičem, sta reki nosili prod in pesek, ki se je v zelo dolgi dobi sprejel v konglomerat. Konglomerat predstavlja tudi prvo vrsto tal v Udin borštu, ki je po svoji naravi karbonatna. Drugo vrsto tal pa predstavlja oligocenska glina oziroma zeleni lapor, ki je ostanek oligocenskega morja še za časov, ko je bila Slovenija v tropskem pasu. Treba je še poudariti, da je konglomerat prepusten za vodo, medtem ko zeleni lapor ni.

**3. diapozitiv (Luka Zadnikar)**

Bomo kar nadaljevali s pripovedovanjem osnovnih dejstev o konglomeratnem krasu. V toku časa je padavinska voda, ki je prisotna v Udin borštu s svojo agresivnostjo prodrla v konglomerat in naprej pot našla pod zemljo. Pod zemljo je ustvarila kraške konglomeratne jame. Na površju pa je ustvarila vrtače, greze in dihalnike. V stiku z zelenim laporjem pa je voda tekla po strugah potokov, hudournikov Na stičišču konglomerata in zelenega laporja so nastale zijalke, zatrepne in slepe doline.

**4. diapozitiv (Klara Slatnar)**

Ker tla določajo kaj bo na njih raslo in če vemo, da so tla v Udin borštu sestavljena iz karbonatov (konglomerat, prod, pesek, laporna glina ...), imamo običajno listavce npr. združbo bukve in gabra na tleh, ki so bogata s prstjo in niso preveč kisla. Pod jelkami in smrekami pogosto raste zimzelenih mah. Rdeči bor raste na revnih in kislih tleh, potrebuje svetlobo, zato niso zaželeni listavci v njegovi bližini, ki odvzemajo svetlobo. Redkeje v Udin borštu naletimo na pravi kostanj, javor, trepetliko. Najredkeje pa vidimo jelšo, vrbo, jesen, divjo češnjo, maklen …

**5. diapozitiv (Luka Zadnikar)**

V Udinborštu pogosto srečamo tudi razno grmovje: lesko, črno in belo jelšo, bezeg, robinijo, nagnoj, čremso … Morda je najbolj nezaželno bodičasto grmovje kot so npr. robide, ki rastejo pod listavci. Na tleh uspevajo tudi številne cvetlice: zvončki, teloh, vijolice … Med živalmi v gozdu prevladuje srnad. Opazimo lahko tudi lisice, razne ptice: sove, kanje, vrabce, race, deteljne, čaple …

**6. diapozitiv (Klara Slatnar)**

V 19. stoletju so v Udin borštu bivali rokovnjači, ki so se skrivali pred vojaško službo.Hrano so dobili pri okoliških kmetih bodisi kot dar ali so jo vzeli na silo in v gozdu. Dupljanski župnik Jože Bohinec (1864–1919) je napisal knjigo o dupljanskih rokovnjačih na osnovi pripovedovanja in po domišljiji. Knjiga nosi naslov: Pod krivo jelko Prvi izid v knjižni obliki je bil leta 1923.

**7. diapozitiv (Luka Zadnikar)**

TD Pod krivo jelko iz Sp. Dupelj organizira naslednje turistične prireditve:

* Finfranje pod Krivo jelko
* Rokovnjaški tek
* Nočni pohod do krive jelke, ki se odvija po Novem letu

Poleg tega pa so opisali, označili in reklamirali pohodniško pot: Kriva jelka. Uredili so tudi prostor pri Krivi jelki. Nekoč je bil tam rokovnjaški tabor.

Občina Naklo in Občina Tržič sta trasirali oziroma zgradili:

* Pot po konglomeratnem krasu
* Kožarice v bližini Krive jelke

Ljudje vsakodnevno hodijo, kolesarijo in tečejo po Udin borštu. Arneževa luknja kot konglomeratna kraška jama pa je zanimiva za jamarje iz celega sveta.

**8. dizapozitiv (Klara Slatnar)**

Udin boršt je bogat z lesom. Les pomeni zaslužek prebivalcem vasem, ki ga obkrožajo. Poleg tega ljudje v gozdu nabirajo borovnice, gobe, kostanj … V bajarjih in potokih Udin boršta lahko lovimo tudi ribe. Na tem območju je tudi Lovska družina Udenboršt.

**9. diapozitiv (Luka Zadnikar)**

Festival Udin boršt 2020 smo organizirali dijaki iz razreda APT, Srednje ekonomske, storitvene in gradbene šole. Od 1. 10. 2020 do 1. 12. 2020 smo pri zasnovi projekta sodelovali vsi dijaki. Namreč zapisali smo projektno zamisel, določili namen in cilje projekta, načrtovali aktivnosti v projektu in izdelali časovni in stroškovni načrt. Od 1. 12. 2020 pa do 6. 5. 2020 pa sva projekt izvajala do konca tukaj prisotna, ki naju že poznate.

V razredu APT smo pripravili naslednje turistične produkte v okviru Festivala Udin boršt 2020:

* Delavnici: Drevesa v Udin borštu in Konglomeratni kras Udin boršta
* Pohod po konglomeratnem krasu
* Ogled dreves na terasi Nacovke
* Kolesarjenje po Udin borštu. Ta dogodek nismo izvedli!

**10. diapozitiv (Klara Slatnar)**

4. marca 2020 sva z Lukom izvedla 45 minutni delavnici: Drevesa v Udin borštu in Konglomeratni kras Udin boršta. Na delavnicah so sodelovale dijakinje iz razreda 4.a, ekonomski tehnik, SESGŠ, ŠC Kranj. Jaz sem izvedla delavnico o drevesih, Luka pa delavnico o konglomeratnem krasu. Najprej sva z Lukom s pomočjo Power pointa predstavila: Udin boršt; drevesa, ki rastejo v njem in konglomeratni kras. Nato pa sva skupaj z dijakinjami reševala križanki: borovec in Kačja jama. Dijakinje so posamično prebrale opise gesel in skušale najti rešitve t.i. gesla.

**11. diapozitiv (Klara Slatnar)**

9. januarja 2020 sva z Lukom organizirala pohod po konglomeratnem krasu Udin boršta. Pohoda se je udeležilo 5 dijakov iz prej omenjenega razreda APT in inženir gozdarstva Anton Lesnik kot strokovni sodelavec. S pohodniki smo se iz vasi Strahinj odpravili proti severu. Ko smo vstopili v gozd, smo po 800 m prišli do slepe doline in požiralnika. Luka je predstavil značilnosti tega kraškega pojava. Pot smo nadaljevali do greza ali dihalnika, kjer sem povedala nekaj dejstev o tem drugem kraškem pojavu. Na podoben način sva predstavila še ostale kraške fenomene: Kačjo jamo; območje vrtač; Arneževo luknjo; zatrepno dolino in Arneževo zijalko.

**12. diapozitiv (Luka Zadnikar)**

12. marca 2020 je bil na vrsti še zadnji naš dogodek v okviru Festivala Udin boršt 2020: ogled dreves na terasi Nacovke. Ogleda sem se udeležil jaz kot animator in naš mentor Janez Černilec. Ogled je trajal slabi 2 uri. Z mentorjem sva se odpravila proti severozahodu Strahinja, kjer se nahaja Nacovka, ki je nekaj deset metrov dvignjena terasa nad ravnino. Prehodila sva jo po njenih obronkih, pri čemer sva si pomagala z GPS napravo, v kateri sva imela vrisano pot in drevesa, ki sva si jih želela ogledati. Najprej sva prišla do smreke. Povedal sem nekaj botaničnih, uporabnih, mitoloških … stvari o smreki. Na tak način sem predstavil še ostala drevesa iz načrta ogleda. Nekaj stvari sem povedal tudi o sami Nacovki in njeni mejnici ter nekdanji rimski vili rustici na Nacovki. Njene podzemne ruševine so bile odkrite pred nekaj leti.

**13. diapozitiv (Luka Zadnikar)**

Na tem diapozitivu si lahko ogledate uporabljeno literaturo.

**14. diapozitiv (Luka Zadnikar)**

Je mogoče še kakšno vprašanje v zvezi s predstavitvijo. Če ni vprašanj, se vam zahvaljujem za vašo pozornost.